CELEX: E2008P0003
Language: lt
Date: 2008-02-21 00:00:00
Title: Ieškinys, 2008 m. vasario 21 d. ELPA priežiūros institucijos pateiktas Islandijos Respublikai (Byla E-3/08)

8.5.2008   
            
            
               LT
            
            
               Europos Sąjungos oficialusis leidinys
            
            
               C 113/19
            
         Ieškinys, 2008 m. vasario 21 d. ELPA priežiūros institucijos pateiktas Islandijos Respublikai
   (Byla E-3/08)
   (2008/C 113/16)
   2008 m. vasario 21 d. ELPA priežiūros institucija, atstovaujama Niels Fenger ir Florence Simonetti, pateikė ieškinį Islandijos Respublikai ELPA teisme.
   ELPA priežiūros institucija prašo ELPA teismo:
   
               1.
            
            
               pripažinti, kad per nustatytą terminą nesiėmusi priemonių į savo nacionalinės teisės sistemą inkorporuoti Europos ekonominės erdvės susitarimo II priedo XV skyriaus 12u punkte nurodytą teisės aktą (2004 m. kovo 31 d. Europos Parlamento ir Tarybos reglamentas (EB) Nr. 648/2004 dėl ploviklių), pritaikytą EEE susitarimui jo 1 protokolu, Islandijos Respublika neįvykdė įsipareigojimų pagal EEE susitarimo 7 straipsnį;
            
         
               2.
            
            
               nurodyti Islandijos Respublikai padengti bylinėjimosi išlaidas.
            
         Teisinės bei faktinės aplinkybės ir teismui pateikti ieškinio pagrindai:
   
               —
            
            
               Ši byla yra susijusi su EB reglamentu dėl ploviklių.
            
         
               —
            
            
               EEE susitarimo 7 straipsnio 1 dalyje nurodyta:
               
                  „Šio Susitarimo prieduose arba EEE jungtinio komiteto sprendimuose nurodyti arba pateikti aktai Susitariančiosioms Šalims yra privalomi ir yra arba turi tapti vidaus teisinės sistemos dalis:
               
               
                           (a)
                        
                        
                           
                              EEB reglamentui prilygstantis aktas turi tapti Susitariančiųjų Šalių teisinės sistemos dalis.
                           
                        
                     
                           (b)
                        
                        
                           
                              EEB direktyvai prilygstantis aktas leidžia Susitariančiųjų Šalių institucijoms pasirinkti jo įgyvendinimo formą ir būdą.“
                           
                        
                     
         
               —
            
            
               ELPA priežiūros institucija teigia, kad Islandijos vyriausybė nesiėmė priemonių per nustatytą terminą inkorporuoti reglamentą į nacionalinės teisės sistemą.